የኢትዮጵያ ሰራተኛ ማህበራት ኮንፌዴሬሽን ከጠ/ሚ ኃይለማርያም ጋር ሊወያይ ነው
አዲስ አበባ፤ ታህሳስ 25/2006 (ዋኢማ) – የኢትዮጵያ ሰራተኛ ማህበራት ኮንፌዴሬሽን ከሰራተኞች መብቶችና ጥቅሞች ጋር በተያያዘ በመጪው ቅዳሜ ታህሳስ 26/2006 ከጠቅላይ ሚኒስትር ሀይለማርያም ደሳለኝ ጋር ሊወያይ ነው።የኮንፌዴሬሽኑ ፕሬዝደንት አቶ ካሳሁን ፎሎ በውይይቱ ለመንግስትና ግል ድርጅቶች ሰራተኞች መሟላት ያለባቸው ጉዳዮች ላይ ትኩረት ይደረግባቸዋል ብለዋል።በአለም አቀፍ ደረጃ በሰራተኞች ዙሪያ የወጡ ስምምነቶች በሀገራችን ያላቸው አፈጻጸም ምን ደረጃ ላይ ይገኛል የሚለው ትኩረት ከሚደረግባቸው ነጥቦች አንዱ መሆኑንም አቶ ካሳሁን ተናግረዋል።ውይይቱ የሰራተኞችን መብት ከማስጠበቅ አንጻር ጠቀሜታው የጎላ እንደሆነም አቶ ካሳሁን ጠቁመዋል።በውይይቱ ሰራተኞችን የተመለከቱ በርካታ ጥያቄዎች ይቀርባሉ ተብሎም ይጠበቃል።በውይይቱ ከፍተኛ የመንግስት ባለስልጣናት፣ የኢትትዮጵያ ሰራተኛ ማህበራት ኮንፌዴሬሽን ምክር ቤት አባላትና ሌሎች እንግዶች  ይሳተፋሉ ሲል ኤፍ.ቢ.ሲ ዘግቧል።